De confianza, de cartos e de bancos | Galicia Digital\nSegue a haber xente que non se fía dos bancos como entidades nas que depositar os seus aforros, coidando que o colchón -ou calquera outro lugar ou obxecto domestico- é máis seguro para a súa conservación.\nO tema pode ter raíces fondas e índa hai lembranzas da caída da Banca Romero que causou hai cen anos a ruína de moitos lucenses, ou pensar que en calquera momento pode haber outra crisis bancaria como a que houbo hai agora dez anos, ou simplemente que se temos o diñeiro no banco, Facenda pode saber en todo momento a nosa capacidade adquisitiva, e no caso de ter que responder de calquera débeda co fisco, cobran directamente no banco.\nO caso é que de cando en cando temos a tentación de deixar as contas bancarias a cero, xa que agora ata nos cobran por ter o diñeiro nelas, e levalo para calquera lugar onde poidamos dispoñer ao momento del.\nEso parece que foi o que pensou esa señora chairega anciá, chamáronlle en algún medio, pero eu négome a facelo sabendo que só me leva tres anos- que retirou 24.000  do banco e levounos para a casa gardándoos nunha carteira, a carteira no bolso e o bolso no armario.\nMágoa que un amigo do alleo coñeceu este domestico xeito de aforrar, e levoulle os cartos co conseguinte disgusto e denuncia á garda civil que nun tempo record detivo ao culpable do roubo e devolveulle á aforradora os seus cartos.\nA idea de gardar o diñeiro na casa, non é mala porque en principio é un sitio seguro, sen que ninguén teña acceso de xeito normal, e sendo difícil que calquera que entre de xeito incorrecto localice inmediatamente o diñeiro se se tivo cuidado abondo en escondelo.\nPero as cousas ocorren, e todo ten a súa explicación, e ben está o que ben remata, que para eso a Garda Civil sabe todo o que pasa e, especialmente no rural, coñece a todo o mundo. O problema é, agora, onde vai gardar os cartos, porque se non confía nos bancos, e ve que na casa tampouco hai moita seguridade, posiblemente non lle quede máis remedio que gastalos que, a fin de contas, é para o único que os cartos serven.


Os socialistas de Cartelle piden solucións para os propietarios da concentración parcelaria – PSdeG-PSOE de Ourense\nOs socialistas de Cartelle piden solucións para os propietarios da concentración parcelaria\npor PSdeG-PSOE de Ourense 12 febrero, 2021\nOs socialistas critican o “desleixo e abandono” que vive a veciñanza por parte do Concello e Xunta de Galicia, “que nin dan solucións, nin moven un dedo por resolver un tema de suma importancia”\nO voceiro do PSdeG-PSOE, Jesús Pereira, considera “inadmisible que case tres décadas despois non haxa solución para estes propietarios” e pídelle ao PP que “abandone o inmobilismo e se poña a traballar para dar resposta aos problemas reais da veciñanza de Cartelle”\nCartelle, 12 de febreiro de 2021. O PSdeG-PSOE de Cartelle denuncia o “desleixo e abandono” que viven os veciños e veciñas do municipio por parte do grupo de goberno municipal do Partido Popular e da Xunta de Galicia, que non da solucións a máis de 1000 propietarios de parcelas nunha concentración na parroquia de Cartelle, iniciada no ano 1993, e na que a día de hoxe a Xunta e Medio Rural, aínda non redactaron, nin entregaron os títulos de propiedade. Os socialistas urxen as institucións a que se poñan a traballar canto antes para dar solución a un problema que se arrastra durante as últimas dúas décadas e que provoca graves problemas aos propietarios, ao non dispor de ningunha escritura que certifique a titularidade dos terreos.\nDende o Grupo Municipal Socialista indican que entre o ano 2006 e 2007 rematouse coa concentración parcelaria das fincas na parroquia de Cartelle, pero ata día de hoxe “ningún veciño recibiu o título que o autoriza como propietario da parcela”. Os socialistas afirman que no seu momento foron 1200 os veciños e veciñas que destinaron as súas fincas a esta concentración parcelaria “buscando sacar produtividade destas terras, pero o proxecto quedou completamente abandonado”.\nTal e como indica o voceiro do PSdeG-PSOE en Cartelle, Jesús Pereira, “Medio Rural escúsase e desvía o tema dicindo que os papeis están nunha notaría e non ofrecen solucións nin asumen a súa responsabilidade. Unha situación que provoca que os veciños e veciñas teñan que desprazarse ata estruturas agrarias “en busca dunha certificación, o non dispoñer de título de propiedade, cada vez que precisan solucionar algún problema relativo coas súas parcelas”, explica o voceiro socialista, que considera “inadmisible que nos tempos que corren non se lle dea ningún tipo de solución”.\nPereira esíxelle ao Concello de Cartelle “que abandone o inmobilismo e se poña dunha vez por todas a traballar pola veciñanza para dar resposta a este problema grave polo que a veciñanza leva anos pedindo solucións”. O socialistas critica as políticas do PP no rural das que din “non dan ningún tipo solución ao abandono e no caso de Cartelle e desta parcelaria, demostra que non hai ningún tipo de interese en que non se abandone e se lle saque partido as terras”.\nOs socialistas presentarán un escrito en Medio Rural para buscar solucións para os veciños e veciñas desta parcelaria e pedir que “con urxencia” se proceda a elaboración dos títulos de propiedade e que se “poña fin ao abandono e o desleixo que sofren en Cartelle por parte do PP, que opta por abandonar á veciñanza e deixar morrer o rural”.\nEntrada anterior O PSOE no Congreso tacha de «polémica artificial» as críticas do PP sobre as salas 091\nSiguiente entrada Jácome, Ojea e o PP bloquean a reactivación do proxecto da praza de abastos da Ponte


Saa: "Temos que loitar cada partido como se fose unha final" -E.F.F. Rosalia\nHome>>Prensa>>Saa: “Temos que loitar cada partido como se fose unha final”\nSaa: “Temos que loitar cada partido como se fose unha final”\n8 Maio, 2021\tPrensa 46 Visualizaciones\n“Esta claro que este ano, dadas as circunstancias, é moi difícil avaliar a competición e a clasificación”, dixo.\nO adestrador da Escuela de Fútbol Femenina Rosalía, Miguel Saa, compareceu en roda de prensa telemática na previa do partido ante Comercial, correspondente á 5ª xornada de Liga (domingo, 12:00 h, Monte da Aira): “Realmente foi un parón a nivel competicional pero seguimos xogando, tivemos un bo partido contra o Victoria de Santiago, no que xa dixemos que probablemente foi un dos mellores días das rapazas e a liña ten que ser seguir nese modo de xogo, sobre todo con ese ritmo de balón e seguir nesa dinámica”\n“As rapazas, o outro día, si que é verdade que xogaron moi ben pero realmente, ao mellor esa falta de intensidade do segundo tempo foi debida a que non era un partido oficial. Elas están con todas as ganas e toda a intención de volver á competición a xogarnos tres puntos e sumar outros tres e seguir así. Nós, ao final, levamos co partido do Comercial na cabeza dúas semanas e estamos desexando que chegue”\n“Esta claro que este ano, dadas as circunstancias, é moi difícil avaliar a competición e a clasificación. Nós, se conseguimos os tres puntos esta fin de semana, fixándonos en nós mesmas estaríamos cun pleno que non deixaría máis marxe de mellora a nivel competitivo pero si que é verdade, á hora de compararse cos demais equipos non habendo xogado un partido ou dous que teñen aprazados non se pode todavía xulgar a importancia de nosos puntos hasta ver os resultados de todas”.\n“Este ano, polas circunstancias, lesións e situación persoais, ao final poucas veces tivemos que facer selección dentro das xogadoras pero tampouco é algo que notaramos en demasías. Temos que dicir que elas compiten nos adestramentos como si tivesen que gañarse o posto entre as 25. Esa circunstancia non é algo que nos estee afectando negativamente xa que saben que o traballo individual nos adestramentos é algo que as vai facer mellorar individualmente”.\n“Sabemos que o Comercial é un histórico de Lugo. Ao final, o ano pasado estivo competindo polo ascenso a primeira hasta que tivo que cancelarse. Ían cuartas e sabemos que teñen moito potencial arriba e teñen unha situación que realmente lles pode beneficiar. O feito de ter eses partidos aprazados, van afrontalos dunha maneira ou outra según teñan o resultado con nós o domingo, o cal ata lles pode beneficiar si elas chegan acá o domingo e sacan algo positivo eses partidos vamos a disputar coa maior das intensidades e das gañas pensando que todo se poda disputar na última xornada no seu campo contra nós”.\n“O equipo está mentalizado de que cada partido é un mundo e non vale de nada ver os resultados das outras xornadas. Temos que loitar cada partido como se fose unha final e a relaxación dos segundos tempos débese a moitos factores, ao final fanse moitos cambios, tamén esta tempada o tema das tarxetas amarelas condiciona moito porque baixamos a intensidade pensando en evitalos cando temos resultados favorables, entón tamén é comprensible. Evidentemente, que gañes con relativa solvencia moitos encontros da pé á relaxación pero, ao final, é comprensible e son moitos factores tamén que inflúen”.\nTags EFF Rosalía Miguel Roda de prensa Saa\nAnterior Partido importante para as nosas promesas\nSiguiente EFF Rosalía-SG Comercial: a pola cuarta vitoria consecutiva


A crise da COVID incrementa a dependencia económica das mulleres vítimas de violencia machista cos agresores - Praza Pública\nReportaxe Contra a violencia machista\nManifestación feminista en Vigo, nunha imaxe de arquivo Dominio Público MNG\nO feminismo galego quere seguir nas rúas este 25N, a pesar da pandemia, para visibilizar a violencia machista\n'En Negro contra as violencias machistas', das rúas á rede para unha denuncia "máis necesaria ca nunca"\nOs colectivos que acompañan ás mulleres que sofren estas violencias reclaman unha maior implicación da Administración e advirten do aumento da súa vulnerabilidade coa pandemia\nNo que vai de ano, 41 mulleres –dúas en Galicia– foron asasinadas por homes no Estado, segundo as estatísticas oficiais, que só teñen en conta as vítimas que faleceron a mans dunha parella ou ex parella. Os asasinatos son a última manifestación das violencias que sofren as mulleres polo feito de ser mulleres cada día. Nacións Unidas afirma que unha de cada tres mulleres no mundo padeceu violencia física ou sexual, principalmente por parte dun compañeiro sentimental. Este 25-N, día internacional da eliminación da violencia contra a muller, vén marcado polo incremento destas violencias no interior dos fogares coa pandemia da COVID-19.\nAcción simbólica de lembranza ás vítimas dos asasinatos machistas, o 25N de 2019 na Coruña CC-BY-NC-SA MA\n″O impacto na primeira onda da pandemia foi máis ben sanitario, na segunda xa vemos un impacto económico importante e non sabemos como vai afectar o que queda por vir á saúde mental da poboación. Aquelas persoas que están expostas a unha situación de maior vulnerabilidade vense máis afectadas. Entre as propias características destas violencias sobre as mulleres inclúese un illamento provocado polo control do home que exerce violencia, que tamén implica que elas non poidan ter acceso ao mundo laboral e a todo o relacionado co eido económico. Isto vaise ver acrecentado por esta crise, estas violencias poden volverse máis virulentas polo feito de que os homes tamén están expostos á crise económica e supón unha situación de incerteza para eles″, describe Fátima López, coordinadora da comisión intersectorial de xénero do Colexio Oficial de Psicoloxía de Galicia.\nA falta de recursos emocionais para manexarse e a incapacidade para a resolución de conflitos son características destes agresores, que provocan ese incremento no risco de violencias sobre as mulleres, segundo explica López. ″Elas e as súas fillas e fillos están expostas a esta situación″, lembra, pois neste 2020 xa son tres os menores asasinados e 23 as persoas que ficaron orfas por estas violencias. Unha muller vítima de violencia tarda, de media, dez anos en decidir rachar con esa condición. Coa pandemia, as estratexias de saída dunha situación de violencia poden demorarse pois o económico ten moito peso nas decisións.\nA pandemia vai aumentar o tempo que agardan as mulleres para dar o paso e separarse do seu agresor, que de media xa eran dez anos\n″Moitas das mulleres que xa decidiran dar o paso de separarse do seu agresor sobrevivían grazas a traballos en precario, moitas veces en b. Co confinamento perderon eses traballos e, sen recursos económicos, quedaron aínda máis sometidas″, apunta Marta Rodríguez, presidenta da asociación Si, hai saída de Lugo, que tamén pon o foco no levantamento do veto ao corte na subministración básica dos fogares, que se ditara durante o estado de alarma.\n📢📢Este 25N saímos ás rúas contra a violencia machista e contra a invisibilidade que esta loita esta vivindo durante a crise sanitaria. A vida postérgase, para, confínase, pero a violencia continúa!#25N #MachismoMata #VisibilizarOinvisíbel #VoltarFacerVisíbelAviolencia pic.twitter.com/WQ5cLiLFjL\n— Marcha Mundial Mulleres Galiza (@MMMGaliza) November 23, 2020\n″Xa non é que non haxa máis denuncias, é que moitas mulleres están a pensar en volver cos seus agresores porque é o único medio de subsistencia que teñen. Como se empodera unha vítima de violencia de xénero cando non pode escapar do seu agresor ao non ter outro xeito de darlle de comer aos seus fillos? Como se empodera unha muller cando chega a súa casa cos fillos e lle dá ao interruptor e non hai luz, ou quedou sen gas e non pode cociñar?″, salienta Rodríguez.\n"Como se empodera unha vítima de violencia de xénero cando non pode escapar do seu agresor ao non ter outro xeito de darlle de comer aos seus fillos?", di Marta Rodríguez\nO Consello Xeral do Poder Xudicial indica que o número de denuncias por violencia machista presentadas no primeiro semestre de 2020 ascende a 2.886, 457 menos que no mesmo período de 2019, polo que diminuíron nun 13,67%. ″Non se lle pode esixir a ninguén que tome unha decisión se lle privas do máis elemental, de aquilo que lle permite levar unha vida digna″, asevera Marta Rodríguez.\nPor outra banda, segundo datos da Delegación do Goberno contra a violencia de xénero do Ministerio de Igualdade, o teléfono de atención á muller 016 recibiu 2.049 chamadas en Galicia entre os meses de marzo e setembro. A Consellería de Emprego e Igualdade mantivo activo o servizo de asesoramento xurídico a través de internet, que recibiu un total de 25 consultas no primeiro semestre do ano, seis menos que no mesmo período de 2019.\n″No trato coas mulleres nótase que están bastante peor desde que comezou a pandemia, cada vez é máis difícil que saian adiante. Pero non cabe dúbida de que cando vemos que a vida dunha muller está en perigo, non queda outra que poñer unha denuncia e loitar co veña″, engade Rosa Fontaíña, coordinadora da Rede de mulleres veciñais contra os malos tratos de Vigo, que recibiu este ano o Premio Meninas outorgado pola Delegación do Goberno en Galicia.\nFontaíña destaca que ″non se pode vivir da caridade″ e que xestionar as axudas para que estas mulleres poidan saír adiante con independencia económica, tanto a Risga da Xunta como o Ingreso Mínimo Vital do Estado, pasan por un proceso burocrático que se pode alongar máis de cinco meses. ″É unha miseria humana como funciona todo. Estamos a ver como se agravan problemáticas que xa coñecíamos″.\nAcción da iniciativa 'Galicia en Negro' en Ribadeo no ano 2018 Dominio Público Concello de Ribadeo\nO extremo do confinamento\nAna Saavedra, presidenta da asociación Mirabal de Betanzos, asegura que moitas mulleres están a dar o paso de separarse dos seus agresores por medo a outro confinamento. ″O maltrato físico neses meses foi terrible, foi unha situación extrema″, describe. Saavedra acompaña ás mulleres nese proceso e insiste na necesidade de que haxa unha boa coordinación para que o protocolo funcione desde o primeiro minuto no que unha vítima se decide a dar o paso de denunciar.\n"O psicolóxico é o maltrato que máis marca e o do que máis tarda en recuperarse unha persoa", salienta Ana Saavedra\nO maltrato é físico, psicolóxico, económico, social e familiar. ″Veñen anuladas e sometidas, o psicolóxico é o maltrato que máis marca e o do que máis tarda en recuperarse unha persoa, e non está tipificado por lei″, sinala Saavedra, que nas últimas semanas asistiu a unha muller de 83 anos, dunha poboación rural, que deu o paso para denunciar ao seu agresor ″cos dentes na man″, despois de trinta anos de maltrato: ″o seu maior medo era perder a casa e quedar na rúa, imaxina as ameazas que debeu ter recibido do seu agresor durante toda a vida″.\nA psicóloga Fátima López, que participa na coordinación da quenda de urxencia que presta atención psicolóxica ás mulleres cando van denunciar á comisaría, incide en que se debe ″devolver á comunidade esa capacidade de coidado que sempre tivo e que se foi privatizando a través dos profesionais e o sistema individualista″. ″Debemos asumir a responsabilidade que temos de velar polo ben común e polo coidado das persoas máis vulnerables. Tócanos a todos e a todas″, resalta.\nConcentración contra a violencia machista na praza do Obradoiro de Santiago, este 25N do 2020, gardando as distancias por mor da pandemia CC-BY-SA Praza Pública


BNG acada un acordo unánime para executar os programas e orzamentos europeos destinados a desenvolver o medio rural - Novas - BNG - Bloque Nacionalista Galego\nCarme Aira lembrou a baixa execución dos distintos programas e pediu ao goberno “axilidade e dotar de medios materiais e humanos” a xestión dos fondos\n19 feb. 2021 - 15:00\nA deputada do BNG, Carme Aira defendeu unha proposta na Comisión de Agricultura reclamando a execución total do orzamento e programas destinados ao desenvolvemento rural con fondos europeos. A proposición non de lei nacionalista acadou o apoio unánime da comisión celebrada no Parlamento galego.\nNa defensa da iniciativa, Aira lembrou que no programa rural 2007-2013 quedou sen executar un 5%, 55.946.377 millóns de euros, unha cifra que se elevaría a 74.000.000M€ se as fondos europeos se sumaran o que lle correspondería financiar ao Ministerio e a Xunta de Galiza.\nPor outra banda, o programa 2014-2020l tamén experimentou “unha minúscula execución”, con medidas executadas no 3%nunha das medidas só o 3%. En opinión da deputada, a lentitude para executar os orzamentos responde á “falta de axilidade e compromiso político e a falta de medios materiais e persoal para xestionalo”.\nA nacionalista insistiu na necesidade de impulsar o medio rural para “subsistir” dignamente e acadar as melloras necesarias para a súa consideración social polo que preguntou que interese move ao goberno galego para deixar sen executar os programas e orzamento do desenvolvemento rural e a falta dunha avaliación do goberno sobre a mínima execución dos fondos PDR. Cal é o criterio utilizado para baleirar de contido as submedidas nas que a execución é mínima ou de cero euros? preguntou.\nEn resposta á intervención da portavoz popular, Elena Candía, a nacionalista, Carme Aira criticou algunhas das iniciativas do PP en lugares con reducida poboación cando en “moitos sitios do rural” dixo a deputada, resulta imposible acceder á rede. “Esta ben gastar os cartos pero hai que gastalos ben”, recalcou.\nO investimento dos fondos, afirmou é “o afortalamento no medio rural en todas as súas dimensións”, como, fixar poboación, xente nova , novas empresas, dotación de servizos e sobre todo ofrecer “futuro” ao medio rural. Sobre as partidas executadas destacou a prevención de incendios coa “parte máis golosa” dos PDR, sen embargo continúan a producirse un gran número de incendios. “Quizás sería razoable realizar unha avaliación para constatar a eficacia do investido nalgunhas medidas”, suxeriu.\nAdemais descoñecemos si as persoas novas que se incorporan manteñen o emprendemento ou cantas delas víronse obrigadas a renunciar ou devolver as axudas por non cumprir as bases das convocatorias. Aira avogou por atender as demandas cara o período 21-23, situando as necesidades do desenvolvemento rural nun conxunto cohesionado e contextualizado.\nFinalmente, a deputada agradeceu o apoio unánime da comisión de Agricultura á iniciativa nacionalista e avogou por continuar na senda de potenciar o medio rural con medidas eficaces e que permitan mellorar as condicións de vida das persoas que viven nel e as que decidan facelo nun futuro.


Baixa Normandía - Wikipedia, a enciclopedia libre\nBaixa Normandía, en francés: Basse-Normandie, en normando: Basse-Normaundie, é unha antiga rexión de Francia.\n110 399 (2006)\n17 568 km²\n1 443 000  hab.\nÉ a parte occidental da antiga provincia histórica de Normandía e parte da rexión da Perche. A noción de Baixa Normandía xa era unha realidade no século XIV.\n8.3 Ligazons externas\nFoi creada en 1956, comprendendo os tres departamentos de Calvados, Orne e Mancha.\nForma parte da antiga provincia de Normandía, que estaba dividida en Alta Normandía e Baixa Normandía.\nA súa capital era a cidade de Caen.\nA súa poboación estimada no ano 2014 era de 1 443 000 habitantes.\nAs principais actividades económicas da rexión son a agricultura, o gando, o sector letiero, a fruticultura e a industria téxtil.\nO mineral de ferro extráse cerca de Caen.\nO turismo tamién e importante, e conta cun ferri que vai a Inglaterra (desde o porto de Cherburgo-Octeville).\nA tradicional provincia de Normandía, cuxa historia remóntas ao século X, dividiuse en 1956 en dúas rexións: Baixa Normandía e Alta Normandía.\nDurante a época romana, a rexión dividíase en varias cidades-estado diferentes. A de Vieux foi escavada no século XVII, revelando numerosas estruturas e vestixios que testemuñan a prosperidade da rexión de Caen.\nA rexión foi conquistada polos francos no século V.\nNo século IX, as conquistas normandas devastaron a rexión. Gran parte do territorio da Baixa Normandía engadiuse ao ducado de Normandía no século X.\nEn 1066, o duque Guillerme II de Normandía conquistou Inglaterra. Foi enterrado en Caen. Despois da súa morte, Normandía foi herdada polo fillo maior, e Inglaterra polo seu segundo fillo, separándose as dúas posesións.\nArtigo principal: Ducado de Normandía.\nA vitoria de Tinchebray en 1106 deu de novo a Normandía aos reis de Inglaterra. Case cen anos despois, en 1204, o rei Filipe II de Francia conquistou a rexión, ademais das Illas da Canle. Despois, durante a Guerra dos Cen Anos, foi recuperada polos Plantagenet. Porén, os franceses recuperaron a parte continental da rexión entre 1436 e 1450. En 1453 a monarquía francesa controlaba gran parte da actual Francia, agás Calais, que permanecía en mans inglesas.\nDurante a Segunda Guerra Mundial as praias de Calvados foron o lugar do Día D. Os desembarcos en xuño de 1944 e a posterior batalla de Normandía, destruíron moitos pobos e cidades da rexión.\nNo marco da Lei relativa á delimitación das regións, ás eleccións rexionais e departamentais e modificando a reforma territorial de 2014, a Baixa Normandía fusionouse coa Alta Normandía o 1 de xaneiro de 2016 para formar a nova rexión de Normandía.\nAbadía dos Homes de Caen\nMonumento a Guillerme o Conquistador, en Falaise, Calvados\nVila romana de Vieux\n↑ Censo de 2014\n↑ Boüard 2001, pp. 268-269.\n↑ Lei n° 2015-29 do 16 de xaneiro de 2015\n↑ Consello Constitucional\nWikimedia Commons ten máis contidos multimedia na categoría: Baixa Normandía\nBoüard, Michel de (2001): Histoire de la Normandie. Tolosa: Privat. ISBN 2-7089-1707-2\nBasse-Normandie na Encyclopaedia Britannica.\nTraído desde "https://gl.wikipedia.org/w/index.php?title=Baixa_Normandía&oldid=5913894"\nÚltima edición o 17 de novembro de 2021 ás 08:10\nA última edición desta páxina foi o 17 de novembro de 2021 ás 08:10.


Os consellos de viaxe de Los Angeles: intelixentes - probado - probado\n8 consellos intelixentes de viaxes de Los Angeles\nConsellos para evitar os erros turísticos comúns de Los Angeles\nPara axudarche a ser un turista de Los Angeles máis intelixente, goza a túa viaxe máis e gastes menos do teu diñeiro gañado facelo, probade estes consellos de viaxes de probas e probado en Los Ángeles:\nCoñeza o tempo: o tempo de verán pode ser bastante cálido nos Anxos. Non obstante, sempre se arrefría na praia a última hora da tarde. O inverno pode ser chuvioso e pode que non esperes que a capa mariña "de xuño" a miúdo oculte o sol por varias semanas.\nPara saber como son realmente as cousas, consulta a Guía do tempo de LA e que esperar .\nSexa aínda máis intelixente e verifique a previsión para o lugar correcto: as temperaturas varían dentro duns poucos quilómetros. Cando é de 72 ° F en Santa Mónica, pode ser de 80 ° F no centro e aínda máis quente en Pasadena ou Anaheim.\nSpend Smart: descubre formas sorprendentes de aforrar cartos nos Ánxeles. Descubra como aforrar en case todo: transporte, atraccións, paseos e hoteis. A Guía para aforrar cartos nos Ánxeles inclúe un feito pouco coñecido sobre os grandes sitios de comparación de tarifas.\nEvite o 405: esta autopista parece estar perpetuamente bloqueada, especialmente entre os Estados Unidos 101 e Long Beach. Pode xestionar o tráfico nalgún momento, xa sexa hora punta, medianoite o martes ou mediodía o domingo. Obter un bo mapa e usalo para trazar outra ruta. Use a guía para mover Los Angeles , que tamén pode axudar. Dependendo de onde estea e onde vai, considere usar o Metro Rail en lugar de dirixir.\nEscolle o mellor hotel para a túa viaxe: LA é unha cidade abrupta e o mellor lugar para quedar depende do que farás. Use a guía do hotel de Los Angeles para coñecer cada área metropolitana de LA cos seus pros e contras.\nCoñeza a xeografía: a área metropolitana de Los Ángeles é un gran lugar. Abarca cinco condados.\nPode levar case todo o día para atravesalo de norte a sur. Pode atacalo de dous xeitos: (1) Descubra o que quere facer mentres estea aquí. Marca as localizacións nun mapa e visita-los en grupos. Ou (2) foco: escolle unha área para estar en Hollywood ou as cidades da praia e visita as atraccións nesa área.\nTen opcións para os aeroportos: o Aeroporto Internacional de Los Angeles (LAX) é o aeroporto máis coñecido, máis concorrido e máis axitado da zona. Tamén é propenso a atrasos, está ocupado e confuso. Considere voar a Burbank (BUR), o Aeroporto de John Wayne (SNA) ou Long Beach (LGB) do Condado de Orange.\nQue esperar en Hollywood e Beverly Hills: Probablemente saiba o que vai atopar en Hollywood: museos con memorábeis do pasado de Hollywood, o Paseo da Fama e as famosas pegadas do Grauman's Chinese Theatre. Poucas estrelas de cine viven alí ou en Beverly Hills. A maioría dos estudos mudáronse anos atrás. Saltar os caros exitosos paseos en casa. Non compre os mapas que atopará vendidos na estrada tampouco. Francamente, son na súa maioría ficción. Se realmente queres ver unha ou dúas estrelas, a forma máis fiable de facelo é conseguir que os boletos se atopen nun auditorio en Los Angeles .\nIr á praia: as praias están ligadas a Ánxeles e ao sur de California nas mentes de moitas persoas.\nA auga está demasiado fría para todos os nadadores máis duros ou surfistas en traxes de neopreno, pero non evita que a xente se acumule á area. Únete aos habitantes locais para ver os xogos de voleibol de praia mentres camiñas polas beirarrúas da praia. En Manhattan Beach, Hermosa Beach ou Redondo Beach, uniranse aos patinadores, ciclistas e corredores. Visita a Venice Beach para probar o inusual. Ou diríxete á Newport Beach ou Huntington Beach do Condado de Orange para facer surf e castelos de area.\nAforrar diñeiro en admisión: se está a visitar varias atraccións con taxas de admisión, pense na compra dun paquete de descontos multi-atracción. The Go Los Angeles Card ofrece moitas cousas para facer. Pero asegúrese de usar o suficiente deles para facerlle a pena antes de comprar. CityPASS ofrece menos atraccións (pero as máis probable é que queiras ver).\nMuseos e atraccións da AIRE e do espazo\nHistoria do Chateau Marmont nos Ánxeles\n4 de xullo en Los Angeles\nRestaurantes do muelle de Santa Monica\nGuía de visitantes da cidade prohibida (Museo do Palacio) en Pekín\nComo chegar desde Londres, Reino Unido e París a Rouen\nOs Museos Carnegie de Arte e Historia Natural\nCanadá no verán\nMonumentos e memoriales en Washington DC (Guía de visitantes)\nLugares e ideas de Seattle Bachelorette Party\nUnha visión xeral da Demografía de Little Rock\nAs mellores cidades para visitar en España Este mes de abril\nTeña coñecemento ao visitar a maioría das nacións corruptas do mundo\nDía da Terra e eventos verdes de Salt Lake City


Página de Información de Radioco-commits\nSobre Radioco-commits Galego\nPara ver envíos anteriores ao listado, pode visitar os arquivos de Radioco-commits .\nComo usar o listado Radioco-commits\nPara enviar unha mensaxe a tódolos membros do listado, envíeo ao enderezo radioco-commits@forxa.mancomun.org.\nSubscribirse a Radioco-commits\nSubscribase a Radioco-commits rellenando los datos del siguiente formulario Mandaráselle unha mensaxe de correo electrónico pedíndolle unha confirmación, isto prevén que outras personas lle suscriban sen que vostede o saiba. Unha vez que se reciba a súa confirmación, a súa petición mandarase ó administrador do listado para que a aprobe. Notificaráselle da decisión do administrador por correo electrónico. Este listado tamén é público, o que significa que os suscritores do listado están dispoñibles para calquera (pero modificaremos os enderezos de correo electrónico de xeito que non sexan doadamente recoñecibles polos spammers).\nSuscriptores de Radioco-commits\nDelle co rato eiquí para ver o listado de sucriptores de Radioco-commits:\nPara anular a súa suscripción de Radioco-commits, consiga unha lembranza da súa contrasinal ou troque as súas opcións de suscripción indique o seu enderezo de correo electrónico co que está suscrito:\nRadioco-commits a administra 1460.i.iago at gmail.com\nInterfaz administrativa de Radioco-commits (require autorización)


📣Lídia Senra denuncia ante a Comisión Europea o desbordamento da balsa mineira de Touro | Noticias Vigo\nLídia Senra denuncia ante a Comisión Europea o desbordamento da balsa mineira de Touro\nDefende que os vertidos vulneran a Directiva 2006/21/CE referida á xestión dos residuos de empresas extractivas e a Directiva 2004/35/CE sobre responsabilidade e reparación de danos ambientais\nPublicado por Noticias Vigo o día 25/02/2018 na sección de AGE,Política\nA eurodeputada galega Lídia Senra denunciou o xoves ante a Comisión Europea (CE) o desbordamento da balsa de residuos da antiga mina de cobre e ouro que tivo lugar a semana pasada na parroquia de Bama (concello de Touro). A parlamentaria rexistrou un escrito en Bruxelas no que informa ao ente comunitario dos danos ambientais que provocan os continuos vertidos que se producen na zona onde entre os anos 70 e 80 estivo operativa a explotación de Sociedad Minera y Metalúrgica de Peñarroya y Río Tinto Patiño.\nSenra considera que o desbordamento que tivo lugar o pasado día 15 da balsa de Bama, que está situada a 100 metros do río Brandelos, a onde foron parar os residuos, é xa a gota que colma o vaso e un exemplo claro de vulneración da Directiva 2006/21/CE referida á xestión dos residuos de industrias extractivas e da Directiva 2004/35/CE sobre responsabilidade e reparación de danos ambientais. Ademais, Senra defende que tanto as empresas responsables daquela explotación mineira, como a Xunta de Galicia e o Goberno estatal español están a vulnerar totalmente a Directiva Marco da Auga 2000/60/CE, por non facer nada ante a continua contaminación que padecen as canles fluviais da contorna, moitos regatos pequenos que van parar ao río Ulla, trasladándose a contaminación até a ría de Arousa onde desemboca. “Estamos a falar dun problema que trascende o local, que vai moito máis alá de Touro e que contamina desde os pastos que hai a carón dos regatos de Touro até os bancos marisqueiros da costa”, dixo. “E ademais non é un problema puntual dun día. Eu mesma vin nunha visita realizada á zona no pasado outubro como ía o rego Pucheiras, por exemplo, tamén afluente do Ulla, no treito posterior á mina. Arriba da mina vai claro e vivo, abaixo da mina vai totalmente turbio e morto, e isto é a diario. Está á vista de calquera”, argumentou.\nNeste sentido, Senra pídelle á CE que actúe dunha vez e adopte as medidas necesarias para comprobar se se está aplicando ben ou non a Normativa da Unión con respecto a esta situación e máxime cando por se non fora suficiente con este problema que leva arrastrándose décadas, está enriba da mesa un proxecto de nova explotación de mina de cobre a ceo aberto en Touro e O Pino por parte de Cobre San Rafel S.L. que de ir adiante ocuparía a barbaridade de 122 quilómetros cadrados.\nO escrito de Lídia Senra á CE non é o primeiro que esta eurodeputada presenta nas institucións comunitarias relativo a este tema. De feito, Senra xa informou no pleno do Parlamento Europeo , en Estrasburgo, en outubro, do vertido continuado de residuos tóxicos que se podería estar levando a cabo na actualidade e sen ningún tipo de control nas instalacións da antiga mina. Senra levou daquela ao hemiciclo europeo fotografías que amosaban o estado dos ríos e a zona, así como as escombreiras e balsas, que poderían estar sendo utilizadas, como asegura a veciñanza, para verter residuos, algúns deles tóxicos, sen tratamento previo e chegados de diferentes lugares da Galiza en camións, como poden ser cáscaras de mexillón, pilas, material sanitario e de enfermería ou lodos de depuradoras. Nunha intervención no pleno, Senra pediu que se abrira canto antes unha investigación independente que inclúa a realización de analíticas tanto das augas dos ríos como das balsas e escombreiras.\nTamén en outubro rexistrou unha pregunta por escrito dirixida á CE na que lle informaba sobre o novo proxecto mineiro previsto para a zona e advertía que non sería compatible coa Directiva 2006/21/CE. Non obstante, daquela a CE considerou que debido a que as operacións de extracción do mineral aínda non comezaron porque o novo proxecto aínda non ten a concesión, resultaba prematura avaliar se coa actividade da mina se vulneraría ou non a citada directiva relativa á xestión dos residuos de empresas extractivas. Non obstante, na súa resposta, o comisario de Medio Ambiente europeo, Karmenu Vella, advertía: “Nos Estados membros recae a responsabilidade primaria de traspoñer e aplicar correctamente a lexislación da UE, así como de arbitrar medidas que garantan a protección xurídica efectiva nos ámbitos cubertos por dita lexislación. En caso de evidenciarse unha aplicación incorrecta do Dereito da Unión, a CE, na súa función de gardana dos Tratados, adoptará as medidas necesarias, que inclúen no seu caso, procedementos de infracción”.\nSenra considera que o desbordamento da balsa esta semana pasada é un claro exemplo de vulneración das normativas europeas e agarda por iso, que agora si, a CE tome cartas no asunto. A Comisión debería respostar no prazo de entre 4 e 6 semanas á nova petición da eurodeputada galega.\nLídia Senra: Sobre a pregunta dirixida á comisión…\nLídia Senra loitará pola supervivencia do “xeito”…\nLídia Senra demanda á Comisión Europea que a pesca…\nMarea de Vigo rexistra unha moción en rexeitamento…\nGuía para primerizos de visita en las Islas Cíes\nO Celta recibe unha labazada\nUnos viandantes se encuentran en la zona de Coia a un joven inconsciente en el suelo\nO IIS Galicia Sur sitúase na vangarda tecnolóxica cun novo microscopio de última xeración\nMaría: España: diversidad de paisajes y atractivos turísticos por los cuatro costados\nTelemarketing: Un incendio rompe la paz en Bembrive\nPsicologos en Sagunto: Unas avispas okupan un vehículo en la zona de Navia\nMesa Comedor Extensible: Una vivienda de la zona Mantelas es victima de un incendio


Míchel, ADC Sagrado Corazón: "Se conseguimos pasar fases e gañar na final, sería moi bonito" - Futbolinlugo\nMíchel, ADC Sagrado Corazón: “Se conseguimos pasar fases e gañar na final, sería moi bonito”\nFútbol afeccionado, Sin categoría, Veteráns\nHoxe é o turno dos máis apaixoados, dos que contan con máis devoción. É o turno do fútbol veterán. Falamos con Miguel Trashorras, Michel, xogador do ADC Sagrado Corazón de veteráns, que un ano máis proclamouse campión da Primeira Local Lucense. E disputará próximamente o Campionato Galego de Fútbol Veterán. Michel xoga actualmente no Sagrado Corazón veterán, un equipo que é sen dúbida o máximo exponente provincial deste fútbol. O seu plantel conta con nomes importantes do fútbol lucense, como Juan Peón ou José Bouso, entre outros e, con 84 puntos en 29 xornadas, xa son campións de liga á falta da disputa de 5 xornadas, ao avantaxar en 22 puntos ao segundo clasificado, o Pastoricense.\nEste título da acceso ao equipo ao Campionato Galego de Veteráns, no que a bon seguro realizarán un gran papel. Falamos con Michel para coñecer máis acerca do fútbol veterán:\nFutbolinlugo: Ola Michel. Xa sodes os campións, e estades clasificados para o Campionato Galego. Poñédevos obxectivos de cara a ese torneo?\nMichel: Sí, temos un equipo moi completo e con moita calidade, e temos a espiña cravada do ano pasado, cando perdimos a final a penaltis. O obxectivo principal é divertirse, pero se conseguimos ir pasando fases e gañar na final, sería moi bonito.\nFutbolinlugo: Ti xogaches, entre outros, no Outeiro de Rei. Existe una gran diferenza á hora de competir en categorías autonómicas con respecto a liga de veteráns?\nMichel: Si, a diferenza é grande. O nivel de compromiso non é o mesmo, a xente deixa de adestrar e xogas por divertirte e facer algo de exercicio. Os planteis son moi largos, porque aumenta o número de lesións. Tamén, o nivel e o ritmo de competición son moi distintos.\nFutbolinlugo: Se queres disfrutar xogando ao fútbol, e á vez contar con tempo para outras tarefas, ou para atender á familia, o fútbol veterán é una boa opción?\nMichel: Claro, entramos nunha idade na que a mayoría da xente traballa. Cada un fai o que pode á hora de adestrar, pero non existe a necesidade de xuntarse nun campo a una hora, e iso tamén é algo que axuda a poder xogar ao fútbol veterán.\nFutbolinlugo: Xogas con algún nomes importantes no fútbol lucense. É un orgullo compartir vestiario con eles?\nMichel: Si, sempre o é. Pero a pesares de algún xogar en categorías superiores, ou ser presidentes… todos son un máis no plantel. O grupo está moi unido, o ambiente é moi bo e levámosnos xenial entre nós, e iso o agradeces, porque o básico é disfrutar.\nFutbolinlugo: Acostumades a facer un “tercer tempo” despois dos partidos?\nMichel: Si (jeje),, iso é moi propio nos veteráns. Xuntámonos despois dos partidos para tomar algo e charlar. Esa é una das grandes aportacións do fútbol, gardo moi boas relación con xente de fútbol, e xa non é somentes o momento no que estás tomando algo, senón tamén cando estás no vestiario. Son momentos que, de non existir, eu botaría moito en falta.\nFutbolinlugo: Moitas gracias por atendernos, Michel.\nMichel: A vós.\nAgardamos poder contar pronto o triunfo lucense no Campionato Galego!!


posted by outro deporte é posíbel!! @ 20:12 1 comments\nposted by outro deporte é posíbel!! @ 11:43 10 comments\nposted by outro deporte é posíbel!! @ 23:21 7 comments\nposted by outro deporte é posíbel!! @ 11:39 8 comments\nposted by outro deporte é posíbel!! @ 19:49 5 comments\nposted by outro deporte é posíbel!! @ 17:50 6 comments


Inicio > Historias > Recusación\nLevo días dándolle voltas á historia da fallida recusación da ministra Magdalena Alvarez no Congreso dos Deputados, salvada pola campana do apoio do BNG e outras forzas minoritarias. O tema, xa saben, dá para unha traxedia clásica. Por unha banda, non parece moralmente aceptable manter a unha ministra declaradamente incapaz para o cargo a cambio dalgúns beneficios políticos. Poucos días despois soubemos que este ano o ministerio de Fomento deixou sin executar unha morea de millóns en obras no país, moito máis do que lle ofreceron ao Bloque polo seu apoio. Pero ao mesmo tempo, ¿cómo criticar precisamente que os políticos fagan política?\nSe cadra, o BNG ven de facer no Parlamento de Madrid o mesmo que Paco Vázquez fixera coa reunión do Consello de Ministros de Aznar celebrada no concello coruñés. Daquela a peaxe foi o Porto Exterior para a cidade, mentres que desta volta os beneficios inclúen cartos, transferencias de competencias e unha entrevista exclusiva có presidente Zapatero. Por seguir coas semellanzas, non lles podo ocultar que este vir de Madrid co peto cheo de cartos remítenos tamén aos escuros tempos do Prestige, cando Fraga alardeaba do mesmo polas vilas petroleadas coa confesa intención de rebrandecer as conciencias.\nEn calquera caso, as negociacións no fío da navalla forman parte da lexítima práctica política. Que negocien, porque recusar, o que se di recusar e con carácter efectivo, xa o faremos os do coro cando toquen eleccións.\nURL de trackback de esta historia http://verbascum.blogalia.com//trackbacks/53988\nDe: Martin Pawley Fecha: 2007-12-10 23:11\nO de que non parece moralmente aceptábel, vai só polos deputados do BNG, ou afecta tamén aos compañeiros socialistas da ministra Magdalena Alvárez?\nDe: cossimo Fecha: 2007-12-11 00:18\nA ministra será declaradamente incapaz pero a súa análise é un chisquiño banal, non lle parece?. Ese último párrafo, por amor de Deus!, que non estamos en las mañanas de Ana Rosa.\nDefinitivamente, mellor críptico ca crítico.\nDe: Vendell Fecha: 2007-12-11 07:46\nPawley, referíame a que aínda que políticamente a medida sexa defendible (de ahí que os socialistas apoien á ministra), moralmente (en termos de busca do ben) non é bo negocio cambiar máis por menos.\nDe: Martin Pawley Fecha: 2007-12-11 10:18\nO de máis por menos non acabo de entendelo, a non ser que os investimentos non executados conten no cómputo do "máis", claro. Se é así, xa comprendo a lóxica do seu post, que inclúe como resultados a favor os orzamentos teóricos e as obras aínda non rematadas obtidas polo felizmente emigrado Paco Vázquez.\nDe: Vendell Fecha: 2007-12-11 10:59\nE moito máis banal, Pawley.\nDe: Martin Pawley Fecha: 2007-12-11 14:45\nMentres non sexa máis venal... ;-)\nDe: Vendell Fecha: 2007-12-11 14:52\n¿Polo sangrante que resulta o tema? En todo caso, é unha análise venial.\nDe: cossimo Fecha: 2007-12-11 17:44\n1. banal: trivial, común, insustancial.\n2. Argumentos como "a Historia pon a cada un no seu sitio" ou "o pobo é sabio" son banais. Se verdadeiramente os do coro recusasen con carácter efectivo cando tocan eleccións, o noso actual embaixador na Santa Sé non se tería perpetuado no poder durante 20 anos (ou os que foran). Así que eu non desbotaría a posibilidade de que algún deputado do Bloque acabe nunha legación diplomática da Xunta alén mar despois de ter desfrutado dos beneficios do hemiciclo durante unha longa tempada.\n3. Admiro esa elegancia súa de picarse a través de persoa interposta.\nDe: Vendell Fecha: 2007-12-11 21:46\ncossimo, os que formamos parte do pobo somos sensibles a certas provocacións, estímulos e percepcións que os intelectuais (tamén os políticos) consideran bananais. Cada un ás súas, pero as veces hai provocacións, estímulos e percepcións que dan lugar a reaccións colectivas. Pregúntelle a Gzlez, a Vázquez, a Aznar ou mesmo a Frga. A ministra en cuestión xa se converteu nun (merecido) fenómeno mediático. Se PSOE e BNG queren explorar o seu potencial de demolición política non é problema meu, pero paréceme que o caso resulta fascinante, e digno de análise.\nRespecto aos picores, só podo dicirlle que hai tempo que me interesan moito as súas opinións, e tamén ás de Pawley, a quen chamei esta mañá para tratar de entender algúns puntos do seu comentario.\nDe: cossimo Fecha: 2007-12-11 22:10\nEu dixen que a súa análise me parecera banal; bananal paréceme demasiado forte.\nSe cadra, tamaño adxectivo debería reservalo para as actuacións da ministra.\nE, por favor, non insista nos halagos; non lle vou dar o meu número de teléfono baixa ningunha circunstancia. Aos tocapelotas gústanos permanecer no anonimato.\nUn saúdo tamén para vostede e aplíquese un pouco, faga o favor.\nDe: Vendell Fecha: 2007-12-11 22:38\nAgradézolle o reforzo positivo, pero prégolle que comparta, xa que logo, a súa análise dos feitos.\nDe: cossimo Fecha: 2007-12-11 23:09\nEhhh...Agora que o penso mellor teño que pedirlle desculpas. A análise de feitos deste tipo ten que ser necesariamente banal. Ou iso ou cuestionarnos os "fundamentos do sistema" (vade retro!). Así que vou opinar porque neste caso, non ha lugar para os razoamentos; a conclusión principal do affaire é a seguinte: por moito que digan da UPG e todo iso, o Bloque é moi de dereitas: acredita no típico modelo (neo)liberal de desenvolvemento predatorio. En galego, iso si.\nE supoño que a ministra é unha incompetente pero qué país podería soportar a recusación de todos os seus políticos manifestamente incapaces? Menuda preguiza!\nDe: Vendell Fecha: 2007-12-11 23:24\nDe: cossimo Fecha: 2007-12-11 23:32\nDe todos os xeitos, non entendo tanto escrúpulo moral. Ao lado dos conchabeos profundamente antidemocráticos entre o poder e as grandes corporacións, isto paréceme un apaño un tanto inofensivo. Agora só me falta escoitar que El País o considerou eticamente reprobable.\nDe: cossimo Fecha: 2007-12-11 23:33\nE se fai o favor explique !\nDe: cossimo Fecha: 2007-12-11 23:34\nSe cadra quería dicir ?\nDe: Vendell Fecha: 2007-12-12 07:38\nE un símbolo de exclamación muda, nada máis.


Pintura que xera enerxía solar | Consumer\nPintura que xera enerxía solar\nAs casas, os coches ou a roupa poderían producir a súa propia electricidade grazas á súa pintura, elaborada con nano-materiais que aproveitan a enerxía do sol\nData de publicación: Sábado, 22deMarzode2008\nVivendas revestidas dunha pintura que autoabastece de enerxía solar aos seus inquilinos, roupa coloreada cunha tinguidura que recarga o móbil e o reprodutor de música do seu usuario, impresoras caseiras para crear paneis solares domésticos… Agora parece ciencia ficción, pero varios expertos en nanotecnoloxía de todo o mundo investigan para que sexa realidade nun futuro próximo. Calquera superficie podería ser así utilizada para xerar electricidade mentres brilla o sol, o que suporía un espectacular pulo a este tipo de enerxía renovable.\nEn Gran Bretaña, os responsables dun proxecto de colaboración universidade-empresa traballan nun produto que se poida asperxer nos revestimentos de aceiro dos edificios e capturar así a enerxía do sol. O material baséase nunhas “nanoestructuras de óxido de titanio con colorante” (DSSC nas súas siglas inglesas) que imita a fotosíntesis das plantas e carece de silicio, polo que é moito máis barato que as placas solares convencionais.\nSegundo un dos seus responsables, Dave Worsley, o material desta pintura sería máis eficiente en capturar a baixa radiación solar, unha propiedade moi útil en lugares pouco asollados. Por iso, Worsley afirma que só coa produción de aceiro da empresa colaboradora no proxecto poderíanse xerar 4.500 gigavatios (Gw) de electricidade anuais.\nA iniciativa está cofinanciada polo Ministerio de Comercio e Industria británico e participan Corus Colors, unha empresa privada do sector do aceiro, as universidades de Bath , Bangor e Swansea, así como o Imperial Collage de Londres.\nOs consumidores poderían imprimir follas con células solares mediante baratas impresoras e situalas en calquera lugar do seu fogar para montar a súa propia estación eléctricaEn Estados Unidos, un grupo interdisciplinar da Universidade de Berkeley desenvolve nanopartículas que teñan propiedades fotovoltaicas. Un dos seus responsables, o enxeñeiro químico Cyrus Wadia, afirma que estas partículas, do tamaño dun mil millonésima parte dun metro, poderían ser a base dunha pintura que calquera podería utilizar na súa casa.\nPara iso, os investigadores de Berkeley experimentan con diversas nanoestructuras que lles permitan identificar un material barato, inocuo e abundante, de maneira que se poida fabricar en grandes cantidades e xeneralizar así a obtención de enerxía solar.\nOs denominados materiais con células “solares imprimibles” son outra interesante vía na que traballan varios equipos de investigación. No Instituto de Tecnoloxía de Nova Jersey experimentan cun material plástico baseado nunha combinación de nanotubos “de carbono” cuxa estrutura molecular é similar a unha serpe enrolada. Ao ser excitado polos raios solares, o material desprende os seus electróns e xera unha corrente eléctrica.\nSegundo Somenath Mitra, director do proxecto, os consumidores poderían imprimir follas con estas células solares mediante baratas impresoras de tinta e situalas en calquera lugar do seu fogar para montar así a súa propia estación eléctrica.\nPola súa banda, a empresa Konarka Technologies, situada en Massachussets (EEUU), afirma desenvolver unha impresora moi similar ás convencionais que imprime nunha folla de plástico flexible unha tinta composta destas células solares. Segundo os seus responsables, o proceso permite lograr paneis solares case tan eficientes como os convencionais de silicio, pero moito máis baratos. Ademais de Konarka, outras empresas como Nanosolar, Miasole e HelioVolt traballan tamén nesta liña ante as grandes oportunidades de negocio que apunta esta tecnoloxía.\nEn definitiva, as posibilidades son moi diversas, e algúns investigadores ven un futuro próximo no que non só as casas recubriríanse con estas pinturas solares. Por exemplo, algúns expertos ven factible nuns anos vestidos cuxo tinguidura podería recargar dispositivos electrónicos portátiles, coches eléctricos impulsados coa pintura do seu chasis ou tendas de campaña para autoabastecer de electricidade aos seus ocupantes.\nNo entanto, os seus responsables recoñecen que se trata aínda dunha tecnoloxía incipiente que necesita un maior grao de desenvolvemento para poder superar en prezo e eficiencia aos actuais paneis fotovoltaicos. Así mesmo, os expertos lembran que a verdadeira revolución solar non só necesitaría este tipo de materiais, senón tamén un sistema para almacenar a gran cantidade de enerxía que se podería conseguir.\nCélulas nanosolares: Un campo de estudo recente\nAs investigacións neste tipo de nanomateriales foto – químico – eléctricos son relativamente recentes. Fai máis dunha década, o equipo de científicos do químico Michael Graetzel, do Instituto Federal Suízo de Tecnoloxía, en Lausana, abriu o camiño destas tinguiduras con celas solares sensibles á luz.\nEn concreto, utilizaron dióxido de titanio para conseguir transformar o 11% da luz solar en electricidade, unha porcentaxe próxima ao das actuais placas solares convencionais. Con todo, a toxicidade do material freou a xeneralización deste sistema, aínda que recentemente Graetzel e os seus colegas afirman obter un substituto que permite salvar este inconveniente.\nPola súa banda, outro dos pioneiros destes sistemas de células nanosolares é Ted Sargent, profesor de enxeñaría informática na Universidade de Toronto, en Canadá. En 2005 anunciou un novo material plástico baseado en nanotecnoloxía que co adecuado desenvolvemento podería conseguir aproveitar ata un 30% da enerxía do sol. O seu sistema baséase nuns “puntos cuánticos”, unhas partículas feitas de cristais semiconductores que lle permiten sacar o máximo rendemento enerxético ao espectro infravermello da luz.\nenerxía material-gl Pintura-gl podrían-gl solares


Científicos galegos logran avances contra a epilepsia\nTemas: NEUROCIENCIA CEREBRO ENFERMIDADES EPILEPSIA INVESTIGACIóN UNIVERSIDADE DA CORUñA SAúDE MEDICINA\nInvestigadores da Universidade da Coruña presentan ao mundo os seus experimentos en ratas e un mono, nos que conseguiron retrasar a aparición dos síntomas epilépticos e reducir a súa intensidade co uso de campos magnéticos estáticos. Os resultados con imáns –presentados na maior revista científica do mundo, 'Scientific Reports'– avanzan cara o uso desta técnica en humanos como complemento aos tratamentos farmacolóxicos.\nPor Alberto Quian | Madrid | 05/11/2018 | Actualizada ás 14:00\nDesde hai tempo sábese que os campos magnéticos producidos por imáns, cando son o suficientemente fortes, poden alterar a actividade eléctrica da cortiza motora e visual do cerebro, pero tamén se constatou que ademais estes poden influír en funcións cognitivas humanas. Estes achados abriron a porta ao uso de potentes imáns para tratar algunhas enfermidades neurolóxicas e psiquiátricas, por exemplo, a epilepsia. Científicos galegos demostran agora que a aplicación de campos magnéticos estáticos axudan a modular a actividade cortical e abren a porta ao seu futuro uso terapéutico na epilepsia como complemento dos tratamentos farmacolóxicos actuais.\nEsta é a principal conclusión dos experimentos levados a cabo por científicos da Universidade da Coruña adscritos ao NEUROcom (Grupo de Neurociencia e Control Motor), a Agrupación Estratéxica CICA-INIBIC (formada polo centro de Investigacións Científicas Avanzadas e o Instituto de Investigación Biomédica da Coruña) e do Centro de Estimulación Cerebral de Galicia, en colaboración co Laboratorio de Neurofisiología Experimental do Hospital Nacional de Parapléjicos (Toledo). Os achados son de tal relevancia, que se veñen de publicar na maior revista científica do mundo, Scientific Reports –editada por Springer Nature–, nun artigo titulado 'Static magnetic fields reduce epileptiform activity in anesthetized rat and monkey'. Trátase do primeiro resultado froito da colaboración destes grupos.\nOs científicos saben que en moitas patoloxías se dá un exceso ou déficit de excitabilidade cerebral que pode ser corrixido mediante a aplicación destes campos magnéticos. Na epilepsia, por exemplo, as neuronas dispáranse, polo que o uso de imáns permitiría reducir a descarga de neuronas. Isto é o que constataron os investigadores galegos, en experimentos con ratas e un mono, nos que conseguiron retrasar a aparición dos síntomas epilépticos e reducir a súa intensidade.\nPartindo das evidencias de estudos previos sobre o potencial dos campos magnéticos estáticos para reducir a actividade cortical, os científicos galegos quixeron comprobar o efecto da aplicación de imáns na actividade cortical epileptiforme, relacionada cun aumento anormal da excitabilidade neuronal.\nNun primeiro experimento traballaron con ratas ás que se lles administrou pilocarpina (fármaco parasimpáticomimético) para inducir a epilepsia. Os campos magnéticos estáticos conseguiron retrasar a aparición das convulsións inducidas.\nNun segundo bloque experimental rexistrouse a actividade de tipo epiléptico na cortiza visual dun mono macaco (Macaca mulatta). Os científicos comprobaron que os campos magnéticos estáticos aplicados sobre o foco cortical reduciron claramente a actividade epileptiforme espontánea e actividade epileptiforme visual inducida.\n"Os nosos datos reforzan a opinión de que os campos magnéticos estáticos diminúen a excitabilidade cortical", confirman os autortes do estudo, no que tamén se constata que a aplicación destes campos a unha intensidade moderada (0,5 Tesla, a unidade de indución magnética) "pode atrasar a aparición das características electrocorticográficas da epilepsia nun modelo farmacolóxico de rata e reducir a intensidade e a frecuencia das convulsións espontáneas e sensoriais nun mono anestesiado con dano cortical", explican os responsables dos experimentos.\nEstes resultados son importantes para avanzar nos tratamentos contra esta doenza nerviosa, xa que "reforzan a visión de que os imáns estáticos modulan a actividade cortical e abren a porta ao futuro uso terapéutico de campos magnéticos estáticos na epilepsia como complemento dos tratamentos farmacolóxicos actuais", conclúen no estudo.\nSegundo datos da Sociedade Galega de Neuroloxía, en Galicia sofren epilepsia unhas 27.000 persoas e en 8.000 casos a doenza é resistente aos fármacos, polo que a vía dos imáns podería aliviar a estes doentes.\nA Sociedad Española de Neurología estima que no Estado padecen epilepsia unhas 400.000 persoas. En Europa afecta aproximadamente a 6 millóns de persoas.\nEn España son arredor de 100.000 os pacientes con epilepsia farmacorresistente, é dicir, persoas que non conseguen controlar as súas crises epilépticas despois de utilizar polo menos dous tratamentos apropiados e adecuados en monoterapia ou politerapia.


Music In The Memory: Vivindo no templo do can\nVivindo no templo do can\nCorrían os primeiros meses do ano 1990 na efervescente escena da cidade de Seattle cando unha prometedora banda, destinada segundo moitos a converterse nunha das mellores dos anos 90, acabara de rematar a gravación do seu álbum de estrea. A publicación do mesmo, bautizado como Apple, estaba prevista para o mes de marzo, porén, o día 16, antes do lanzamento, o seu carismático líder Andrew Wood foi atopado pola súa moza en estado comatoso cunha sobredose de heroína. A pesares de que o seu corpo respostou positivamente ao soporte vital ao que foi conectado, Wood sufrira un aneurisma que rematara con todas as súas funcións cerebrais, polo que tras tres días no hospital os médicos decidiron desentubalo. Asinábase así o fin desta frustrada banda, Mother Love Bone.\nPero a historia deste grupo non é o que nos vai a ocupar o día de hoxe. Dous dos membros de Mother Love Bone eran o guitarrista Stone Gossard e o baixista Jeff Ament, que anteriormente tocaran xuntos na influinte Green River. Despois da morte de Wood, Jeff e Stone distanciáronse; o primeiro barallou deixar o mundo da música trala perda do seu compañeiro, mentres que o segundo pasou un tempo compoñendo e comezou a quedar cun vello amigo e guitarrista chamado Mike McCready. Despois de varios meses de ensaios, Gossard tivo o valor de volver a falar con Ament e o trío barallou a posibilidade de crear un novo grupo.\nPor outra banda, nos meses que seguiron á morte de Wood, o seu compañeiro de piso e líder de Soundgarden, Chris Cornell, compuxo dous temas como homenaxe ao seu amigo "Reach Down" e "Say Hello 2 Heaven". Coa única intención de publicalos como sinxelos falou con Gossard e Ament e acabaron creando o supergrupo Temple of the Dog, facendo referencia co nome á letra do tema de Mother Love Bone "Man of Broken Words", para renderlle tributo ao seu camarada falecido. Para completar a formación uniríanse a eles Mike McCready, o baterista de Soundgarden Matt Cameron e un descoñecido Eddie Vedder, que acababa de chegar a Seattle para ser o posible novo vocalista do trío antes mencionado.\nO grupo comezou a ensaiar as cancións compostas por Cornell xunto cun feixe de demos de Gossard, Ament e Cameron. A idea de facer versións de temas en solitario de Wood foi descartada ao pouco tempo, xa que non querían aproveitarse de material alleo e preferían centrarse en composicións propias. Tamén foi descartada a edición dos sinxelos, e comezouse a pensar na gravación dun EP ou mesmo dun álbum. Finalmente decantaríanse por esta última opción, e os temas serían gravados en 15 días baixo a produción dos propios integrantes da banda, sen presións de ningunha casa discográfica.\nO traballo homónimo, formado por 10 temas, foi editado o 16 de abril de 1991, xusto un ano despois de que Andy Wood entrara no hospital. O selo A&M foi o encargado de publicalo, pero, a pesares das boas críiticas, o disco só vendería inicialmente 70.000 copias nos Estados Unidos e quedaría fóra das listas. Só despois de máis dun ano, no verán de 1992, a discográfica decatouse do potencial dun álbum onde se combinaban os esforzos de Soundgarden cun xa recoñecido Pearl Jam, relanzando Temple of the Dog e promocionando "Hunger Strike" como sinxelo cun videoclip de seu. Finalmente o disco acabaría por superar o millón de copias vendidas, e tanto o álbum como o sinxelo entrarían nas listas da Billboard.\nMentres tanto, a banda realizaría só un feixe de curtas actuacións ao vivo dende novembro de 1990 ata setembro de 1992. Nese tempo o trío que iniciaran Gossard, Ament, e McCready pasara a quinteto, coa inclusión de Eddie Vedder e do baterista Dave Krusen, conformando así Pearl Jam. Curiosamente, en outubro do ano 2003, nun concerto en Santa Barbara, California, Chris Cornell uniríase no escenario a Pearl Jam, facendo así que se reunise Temple of the Dog, xa que Matt Cameron viña sendo baterista da banda dende 1998; xuntos interpretarían "Hunger Strike" e "Reach Down". No ano 2011 Cornell volvería a xuntarse a eles en varias ocasións, tocando temas de Temple of the Dog e Mother Love Bone.\nPara rematar deixovos co videoclip do tema "Hunger Strike", onde podemos escoitar o marabilloso dueto entre dúas das grandes voces da música grunge, Chris Cornell e Eddie Vedder; agardo que a gocedes.\nEtiquetas: grunge, mother love bone, pearl jam, soundgarden, temple of the dog\nTirando da corda cos Dead Kennedys\nThe Blows "FUCK CANCER!": algo más que un simple c...\nPrimus estrenan su primer videoclip en 12 años\nProducciones Mutantes: cuando el rock independient...\nBlack Sabbath y Lynyrd Skynyrd, primeras confirmac...\nRed Hot Chili Peppers y su vídeo de "Monarchy Of R...\nAnalizando..."Led Zeppelin IV" (Led Zeppelin)\n11/11/11: El día en que Black Sabbath resurgió\nMark Lanegan: Nuevo disco + concierto en Capitol e...\nO ano no que o punk rebentou\nAnalizando..."On the Beach" (Neil Young)\n"Smile" sale a la luz\nEnslaved y Overkill, primeros confirmados para el ...


Info útil para vir a Sinsal SON Estrella Galicia #Vigo o 6 e 7 de outubro - Festival Sinsal SON Estrella Galicia 2018\nFestival Museo do Mar\nInfo útil para vir a Sinsal SON Estrella Galicia #Vigo o 6 e 7 de outubro\nInformación útil Sinsal SON Estrella Galicia no Museo do Mar, 6 e 7 de outubro 2018\nSobre a programación no Museo do Mar o sábado 6\n-O festival arranca as súas actividades ás 13h (concerto didáctico de DUAS, directos de Vudú e Sunset Rollercoaster, sesión DJ Viktor Flores, talleres de Sistema Lupo e Juanma Lodo), que son gratuítas até as 18h, que comezan os 4 concertos de pago (16mm, JFRD String Quartet, Baiuca, Niño de Elche + Los Voluble: En El Nombre De). Os concertos gratuítos teñen lugar nos xardíns do Museo do Mar. O recinto contará con área gastronómica e de bebidas.\nToda a programación, oferta gastronómica e venda de tickets en www.festival.sins.al. Os catro concertos de pago teñen un billete único de 20 euros + gastos.\nSobre os concertos nos estaleiros o domingo 7\n-Os concertos do domingo 7 de outubro de Castello Branco en Astilleros Cardama e as Variacións Goldberg (Johann Sebastian Bach) por María del Mar Blanco Moreno, teñen as entradas esgotadas. Pregamos ao público asistente que siga as instrucións da organización dentro destes recintos, cuxa actividade habitual non é a celebración de eventos musicais. A partir das 12h estaremos agardándovos para chegar en grupo aos escenarios; se compraches a entrada de estaleiros como complemento á entrada do sábado 6, recorda levala, a pulseira do sábado non vale para o domingo.\nSobre o cashless no festival\nCoa vosa entrada recibides unha pulseira de Sinsal SON Estrella Galicia de acceso aos concertos de pago. Para consumir comida ou bebida no festival, haberá unha pulseira distinta que podedes cargar con tarxeta bancaria ou efectivo na oficina do festival. A pulseira de consumo é o único medio para todas aquelas persoas que, vala a redundancia, consuman nos postos do festival. Don´t panic! É un sistema sinxelo e rápido. E se queres levar carga na túa pulseira antes de chegar ao festival podes facelo aquí.\n-Non tiredes as pulseiras ao rematar o festival, ides precisar o código se queredes solicitar devolución de cartos. Está na parte traseira do chip. A partir do luns 8 ás 12h e até o luns 15 á mesma hora, a través da páxina http://www.festival.sins.al/ podedes solicitar a devolución. Ollo, se operades cunha conta estranxeira, o importe mínimo para solicitar devolución é de 3,50 euros.\n-Para consultas técnicas (tales como non atopo a miña entrada no correo ou non recibo un mail de confirmación) aconsellámosvos, para axilizar, que vos comuniquedes co correo que o provedor do servizo pon á nosa disposición: ventas@enterticket.es. En calquera caso,o formulario web en http://www.festival.sins.al/ está ao voso dispor e intentamos resolver as vosas consultas o máis rápido posible.\nSobre as actividades con inscrición previa\nHai dúas actividades da programación do sábado 6 para as que pedimos inscrición previa se tedes interese. Os talleres de arquitectura Sistema Lupo dirixidos á rapazada entre 6 e 9 anos, con grupos de 15 en dúas sesións, 14:30 e 16:30, teñen inscrición previa e gratuíta no correo festival@sinsalaudio.org co asunto “taller sistema lupo” e indicándonos horario de preferencia. Ás 17h, a visita guiada ao Museo do Mar de Galicia, incluído acuario, está limitada a 30 persoas con entrada do festival (si, entrada para os concertos de pago) e pedímosvos inscrición no mesmo correo co asunto “visita guiada museo”.\nSobre como chegar\nO Museo do Mar de Galicia está situado en liña de costa, no barrio de Alcabre en Vigo, un lugar marabilloso ao que podes chegar de moitas maneiras dependendo de onde veñas. Nós suxerímosvos paseos andando ou en bici, coche compartido (hai espazo para aparcar na contorna) ou autobús urbano (consultade as liñas que pasan por diante do Museo en www.vitrasa.es). E se tedes dúbidas escribídenos a festival@sinsalaudio.org\nAs persoas con entrada para o festival terán preferencia na compra de entradas Sinsal SON Estrella Galicia 2019 en San Simón (correspondencia entrada adulta por adulta, menor por menor).\nMoitas grazas por axudarnos a construír o Sinsal SON Estrella Galicia no Museo de Mar de Galicia, en Vigo. Lembrádevos que tedes información e venda de entradas sobre o festival en www.festival.sins.al\nVémonos o fin de semana e agradecémovolo persoalmente!\nVisita o Museo do Mar con Sinsal SON Estrella Galicia Cashless en Sinsal SON Estrella Galicia #MuseodoMar Sinsal SON Estrella Galicia en Vigo o 6 e 7 de outubro en Vigo Entradas á venda para Sinsal SON Estrella Galicia no Museo do Mar #Vigo


(0) Non se trata de Gondomar. En tal caso, o artigo haberíase titular “A un alcalde e a un presidente”. Á inmoralidade culpable dun alcalde e ó silencio cómplice dun presidente. Non se trata de Gondomar porque non estou seguro de poder escribir algo “publicable” sobre o escándalo de Gondomar. Trátase do...\n(6) Ata ben entrados os tempos modernos, o agro galego levaba séculos instalado nunha economía de subsistencia e autoconsumo, dándolle doada saída ós escasos excedentes productivos na arañeira de feiras que debuxaba todo o país. A reducida productividade e maila gran diversidade de producto mantiñan e...\n(5) Uns días despois da morte de Dalila Mimouni, primeira vítima da gripe A en España, falece o seu fillo Ryan, por un erro médico, atribuído a unha enfermeira ao equivocarse na vía de subministración da alimentación de Ryan.\n(13) Pararse un chisco a observar a realidade galega deixa sen folgos. Hai algúns meses, cando a Xunta aínda estaba nas mans de PSdeG e de BNG, alertei nun artigo das dificultades, cando non incapacidade, que tiñan estas dúas forzas de liderar o debate político e asentar opinión na cidadanía sobre...\n(1) Castrillón ten sesenta e sete anos, naceu na montaña oriental e participou desde moi novo en movementos asociativos vinculados á esquerda deste país. Nabia é bergantiñá, acaba de superar o segundo curso de Xornalismo con boa nota. Aínda que non posúe demasiada experiencia organizativa, presume de...\n(31) A contradición vital está sempre no eixe do debate entre o que dis e o que fas, entre o que desexas e o que practicas e, por suposto, entre o que anhelas e o que demostras. É pois un estado de ánimo no que para conseguir un fin tes que pregarte en ocasións a situacións nas que non só non crees, senó...\n(9) As previsões para 2010 situam o desemprego médio dos 27 Estados da União Europeia em 10% dos ocupados, uma cifra que no Estado espanhol chegaria a 20%, atingindo a 4,5 milhões de pessoas. A diferenza explíca-se polo facto de em o Estado espanhol padecerem-se ao mesmo tempo uma crise inscrita na...\n(0) Un pode entende-lo imperialismo, non si? Non as compartirá nin defenderá, pero un pode comprende-las razóns do colonialismo, os motivos dunha potencia superior a impoñe-los seus principios, hábitos e riscos culturais sobre outra comunidade. O que ninguén cun mínimo de dignidade entenderá é que un...\n(8) Canda as primeiras chuvieiras do outono pasado, as beiras das estradas que cruzan e arrodean as parroquias de Tremoedo e O Sixto –Vilanova da Arousa— apareceron da noite para a mañá inzadas de pasquíns contra un polígono industrial que a Xunta proxectaba na aba sur do monte Lobeira....\n(2) Resulta rechamante que nun curto prazo de tempo (uns días) o termino "persoa" adquira relevante protagonismo en declaracións relacionadas coa crise económica e social actual.


AMIGOS DA DORNA MECA - O Grove: Convenio para dinamizar o CIPES\nConvenio para dinamizar o CIPES\nOnte luns día 3 de marzo asinamos un covenio de colaboración co Concello do Grove para a dinamización de actividades no Centro de Interpretación da Pesca e a Salga, en Punta Moreiras, alí faremos actividades e amarraremos as embarcacións da asociación, a partir de agora xa temos onde traballar.\nPublicado por Amigos da Dorna Meca en 12:56\nQue ben!!!!! Paréceme fantástico!! Eu que fago cousas de tempo libre e educación non formal creo que é importantísimo que existan este tipo de colaboracións ... e acho que sería moi moi interesante que na Illa tomasen nota deste convenio, pensando no proxecto da Conserveira de Goday.\n¿E pódese saber en que vai consistir exactamente a colaboración? Perdoade tanto preguntar, pero é que levo xa varios meses a voltas cunha idea deste tipo, empregando programas europeos, e para min hai moitas alternativas de facer cousas ;o)\nXa temos datas para as regatas de dornas no Grove


Estrutura e funcións - Avalia-t\nA Unidade de Asesoramento Ciéntífico-técnico (avalia-t) é unha unidade administrativa dependente da Axencia Galega para a Xestión do Coñecemento en Saúde , de acordo co Decreto 112/2015, do 31 de xullio, polo que se crea a Axencia Galega para a Xestión de Coñecemento en Saúde, (DOG núm. 157 de 19 de agosto de 2015).\nDende a súa creación no ano 1999, avalia-t é a unidade responsable de avaliar a información científica dispoñible sobre a eficacia, efectividade, seguridade e eficiencia das tecnoloxías sanitarias e valorar o seu impacto sanitario, organizativo, económico e social.\nSeleccionar as tecnoloxías sanitarias, novas ou en uso, susceptibles de avaliación, pola súa repercusión.\nDeseñar estudos específicos de investigación en avaliación de tecnoloxías.\nPromover a investigación especificamente dirixida a obter a información necesaria para a avaliación de tecnoloxías fomentando a colaboración entre as universidades, os centros, unidades de investigación, as empresas e outras institucións.\nAnalizar e revisar a información científica relacionada coa avaliación das tecnoloxías sanitarias e a súa difusión entre os profesionais e os servizos sanitarios.\nAnalizar a difusión e os patróns de utilización das tecnoloxías médicas de maior impacto, en termos de saúde ou económicos, no sistema sanitario, principalmente en relación coa súa accesibilidade, demanda potencial e utilización apropiada.\nPromover a utilización apropiada das tecnoloxías médicas mediante deseño, elaboración e difusión de guías de práctica clínica, recomendacións e participación na aplicación das tecnoloxías sanitarias, nos distintos enfoques: prevención, diagnóstico, tratamento e rehabilitación.\nColaborar e participar asesorando na creación e desenvolvemento de programas de avaliación de tecnoloxías sanitarias, nos diferentes niveis de decisión.\nRecomendar o desenvolvemento de sistemas de información dirixidos a obter a documentación necesaria para a avaliación de tecnoloxías.


Globo de Betanzos - Compás\nTítulo da actividade: Globo de Betanzos\n1ªparte. A primeira parte consiste en vaciar os ovos para utilizalos posteriormente na construción do globo. Para vaciar os ovos farémoslle un pequeno buraco en cada extremo do ovo e soplaremos por un dos buracos para que a xema e clara queden no prato e poidamos utilizar a casca como soporte do globo.\n2ª parte. Agora que xa temos os ovos podemos pintalos con témpera, guache, acrílico, etc para decoralos coma cada quen o desexe. Feito isto, cortaremos 20 cm de sedal e lle ataremos un trozo de cartolina nun dos extremos e pasaremos o sedal por un dos ovos axudándonos dunha agulla.\nCollemos as cartolinas e cortamos unhas 9 tiras de papel de diferentes grosores e cores. Collemos dúas das tiras e facemos unha cruz para fixalas utilizaremos o pegamento en barra. Agora con cada unha das tiras restantes ímolas cruzando polo medio formando un feixe de tiras unidas polo mesmo medio. No medio facemos un buraco axudándonos da agulla pasamos o sedal. E pegamos as tiras ao ovo. Collemos outras dúas tiras para unilas coas outras tiras pegadas no ovo de forma que suxeite o cesto do globo. O cesto do Globo o constuiremos a partir da casca de medio ovo cortado á metade.\nGlobo de Betanzos é o globo de papel máis grande do mundo que se solta tódolos anos na praza de García Irmáns cada 16 de agosto na honra de San Roque, patrón da cidade de Betanzos.\nSedal, corda ou fío\nCartolinas de cores\nConcello de Betanzos. Páxina web institucional do Concello de Betanzos


Os comercios e negocios hostaleiros de Sarria distribuirán un novo rueiro turístico da vila xacobea – EnComún\n•O novo mapa, editado pola área de Cultura e Turismo da Deputación, inclúe información turística e servizos de interés para o visitante\nO delegado de Cultura e Turismo da Deputación de Lugo, Mario Outeiro, xunto co presidente da Asociación de Comerciantes, Empresarios, Profesionais e Autónomos de Sarria, Ricardo Arias, presentaron o novo rueiro de Sarria o pasado 5 de agosto. GPVDL.\n• A comezos deste mes foi presentado o novo mapa turístico das rúas de Sarria, que será distribuído nos comercios e locais de hostelería da vila xacobea. Este mapa foi editado pola área de Cultura e Turismo da Deputación de Lugo, e distribuído polos diferentes establecementos desta vila pola Asociación de Comerciantes, Empresarios, Profesionais e Autonomos de Sarria (ACES-Sarria).\nSegún explicou o delegado de Cultura e Turismo do organismo provincial, Mario Outeiro, a Deputación pretende coa edición deste novo rueiro colaborar no coñecemento do patrimonio histórico, cultural e turístico de Sarria, así como fomentar o uso do galego na actividade da Asociación de Comerciantes e Empresarios. “Sarria ten moito que ensinar e queremos colaborar en dalo a coñecer e potencialo”, precisou Outeiro.\nINDICACIÓNS DAS RÚAS DE SARRIA E O PASO DO CAMIÑO, ASÍ COMO DATOS DE INTERÉS PRÁTICO E INFORMACIÓN HISTÓRICO-ARTÍSTICA\nO novo rueiro de Sarria, impreso a doble cara, inclúe por un lado un mapa coas rúas da vila, a localización dalgúns establecementos, monumentos, estacións de ferrocarril e bus, Policía Local, Concello, aparcadoiros, piscina, farmacias, albergues así como a sinalización do paso do Camiño de Santiago pola localidade. Pola outra cara, o mapa integra descricións específicas de zonas monumentais da localidade e patrimonio histórico e artístico.\nUn dos elementos históricos recollidos no novo mapa é o conxunto monumental das pontes medievais que, según lembraron os responsables municipais, conta co apoio da Deputación de Lugo para acadar a súa declaración como Ben de Interés Cultural (BIC). Esta catalogación foi promovida pola Asociación Arcas e Estudos Sarriaos Francisco Vázquez Saco. Mario Outeiro destacou que “a historia da vila de Sarria está longamente ligada a este conxunto e forma parte dos bens que debemos preservar e coidar”. As pontes para as que se pide a consideración de Ben de Interés Cultural son a Ponte Ribeira no río Sarria e Camiño de Castela, pola que atravesa o Camiño de Santiago; a Ponte Vella no río Sarria e Camiño de Aranza; a Ponte Vella do Mazadoiro no río Celeiro e Camiño de Lugo; e a Ponte da Áspera, no río Celeiro e Camiño de Portomarín. O delegado de Cultura da Deputación alertou de que este conxunto patrimonial “presenta carencias na súa conservación, pese a estaren no ámbito de protección do camiño francés, que ten a categoría de Ben de Interese Cultural, porén non se ten actuado para salvagardar este patrimonio histórico”.•


Humanidades - - USC\nJuan L. Blanco Valdés: Humanidades\nEstes últimos días cambiei impresións con varias persoas de criterio rigoroso acerca da tan actual crise das humanidades (a cursiva indica o que hoxe é un clixé conceptual). O meu amigo, profesor de Lóxica na Facultade de Filosofía compostelá (e compañeiro de fatigas titoriais no Centro da UNED de Pontevedra) Alejandro Sobrino, intelectual repousado e de opinión sempre reflexiva, é pesimista: a obrigada converxencia universitaria europea, o deseño dos planos de estudo, a ausencia practicamente total de transversalidade dalgunhas materias de humanidades (lóxica, filosofía… tan necesarias como alicerce de tantas cousas), a escasísima importancia concedida ás humanidades polos propios gobernos universitarios e autoridades en materia de educación secundaria e superior (lémbrese, por exemplo, a aniquilación do latín sobre o infame argumento de para que demo serve o latín?) son síntomas evidentemente preocupantes. Dicía que Alejandro Sobrino é pesimista e lembro aquilo de que todo optimista é un pesimista mal informado. É obvio que os tempos non son bos a pouco que se mire arredor: a plutocracia social imperante (a obsesión polo diñeiro en España, con todo, é algo anormal, obviamente relacionado co feito de que hai corenta anos eramos uns miserables) converte en inútil todo empeño, todo estudo que non teña unha tradución rápida como fonte de diñeiro (isto é, de acceso ao consumo). Eu quero crer, aínda así, que terá que seguir habendo quen ensine a Platón, o aoristo, Suetonio ou os adxectivos de tres terminacións (bonus, bona, bonum, lémbrase Vde.?).\nNesta conversa con Alejandro participou tamén Marisa Melón, directora do Servizo de Publicacións, onde traballo, amiga e colega benquerida, quen introducía un punto de reflexión moi suxestivo: a irrupción de Asia, como protagonista de primeira orde, no actual escenario social, económico e financeiro internacional deseña unhas perspectivas de futuro para Occidente, non sei se boas ou malas, pero de certo que de gran calado. Apuntaba Marisa precisamente o tremendo papel que na Weltanschauung destas civilizacións e culturas teñen as humanidades e o pensamento (a filosofía, a lingua, a arte...).\nInteresoume moito o punto de vista do profesor da Universidade de Roma Tor Vergata, especialista en escritura e edición dixital e en web, Domenico Fiormonte -autor do excelente tratado Filologia e scrittura nell'era digitale-, que, xa por segunda vez, pariticipou como docente no noso Máster en Edición. Domenico está convencido de que a web e a edición dixital, lonxe de representaren un perigo para a tradición humanística, supoñen proporcionar a esta novas bases e novas canles de desenvolvemento. Se en época tardolatina e medieval foi o pergamiño o soporte amanuense da transmisión humanística (grazas á cal, por certo, hoxe sabemos quen foi Platón), hoxe é o monitor no que escribo: caracteres carolinxios por bitios; a rugosa pel do carneiro trocouse no papel impreso do humanismo e dos tempos convulsos da Reforma (Lutero sempre lembraba, agradecido, nos brindis a maese Gutenberg), e o papel, en fin, na globalidade planetaria destas liñas, que poderán ser lidas en calquera punto da Terra en canto se publiquen na arañeira mundial.\nMercedes Brea, amiga e paisana da Estrada, catedrática de Filoloxía Románica, co-directora do Máster en Edición e tantas cousas máis, coincide con Domenico no seu punto de vista. Non hai que negar o avance dos tempos; antes ben, debemos poñer todo da nosa parte para axeitar a riquísima tradición humanística e filolóxica de Occidente ás inmensas potencialidades do mundo dixital. Eu argumentei que, en calquera caso, na evolución do pensamento non existe solución de continuidade: cómpre, polo tanto, seguirmos cultivando o fondo, e deixar que as formas evolúan segundo os tempos. Os modi dos tomistas, o esquema didáctico e metodolóxico consonte o que as scholae monacais dividían as materias en trivium e quatrivium (Mercedes Brea comentou, con ironía, cánto se gañaría de volvermos a el...) deron paso a novas formas de concibir, tratar, almacenar e transmitir o coñecemento. O Humanismo preconfigurou o Racionalismo e a Ilustración, e na Revolución Francesa se sentaron as bases do pensamento moderno. Ao cabo, da man da revolución dixital, estamos asistindo a outra mudanza, que, de todos depende, pode ser altamente suxestiva e enriquecedora. Sobre a crise, por tanto, das humanidades, pensemos que o propio vocablo crise provén do grego, onde significa mutación, cambio. Nin máis nin menos.\nSubdirector técnico do Servizo de Publicacións


Grupos de Jesús – Domingo 21 Tempo ordinario – B (Xoán 6,60-69) - Grupos de Jesús -\nDomingo 21 Tempo ordinario – B (Xoán 6,60-69)\nO Evanxeo de Xoán conservou o recordo dunha forte crise entre os seguidores de Xesús. Apenas temos datos. Só nos di que aos discípulos lles resulta duro o modo de falar del. Probabelmente lles parece excesiva a adhesión que reclama deles. Nun determinado momento, «moitos discípulos retiráronse e xa non ían con el».\nPor primeira vez experimenta Xesús que as súas palabras non teñen a forza desexada. Con todo non as retira, senón que se reafirma máis: «As palabras que vos dixen son espírito e vida, pero algúns de vós non cren». As súas palabras parecen duras, pero transmiten vida, fan vivir, pois conteñen Espírito de Deus.\nXesús non perde a paz. Non lle inquieta o fracaso. Dirixíndose aos Doce failles a pregunta decisiva: «Tamén vós queredes marchar?». Non os quere reter á forza. Déixalles a liberdade de decidiren. Os seus discípulos non han ser servos, senón amigos. Se queren, poden volveren ás súas casas.\nUnha vez máis, Pedro responde en nome de todos. A súa resposta é exemplar. Sincera, humilde, sensata, propia dun discípulo que coñece a Xesús o suficiente como para non abandonalo. A súa actitude pode axudar aínda hoxe aos que con fe vacilante se suscite neles prescindiren de toda fe.\n«Señor, a quen iriamos?». Non ten sentido abandonarmos a Xesús de calquera xeito, sen atoparmos un mestre mellor e máis convincente. Se non seguen a Xesús, ficarán sen saberen a quen seguir. Non han precipitarse. Non é bo ficar sen luz nin guía na vida.\nPedro é realista. É bo abandonarmos a Xesús sen atopar unha esperanza máis convincente e atractiva? Basta substituílo por un estilo de vida rebaixada, sen apenas metas nin horizonte? É mellor vivirmos sen preguntas, formulacións nin procura de ningunha clase?\nHai algo que Pedro non esquece: «As túas palabras dan vida eterna». Sente que as palabras de Xesús non son palabras baleiras nin enganosas. Cabo del descubriron a vida doutro xeito. A súa mensaxe abriunos á vida eterna. Onde poderían atopar unha noticia de Deus mellor?\nPara rematar, Pedro recorda a experiencia fundamental. Ao convivir con Xesús descubriu que vén do misterio de Deus. De lonxe, na distancia, desde a indiferenza ou o desinterese non se pode recoñecer o misterio que se encerra en Xesús. Os Doce tratárono de cerca. Por iso poden dicir: «Nós creemos e sabemos que ti es o Santo de Deus». Seguirán cabo de Xesús.


O Concello de Carballo repartirá 32.000 máscaras cirúrxicas porta a porta - Nós Televisión\nPersoal municipal tamén entregará aa domicilio 288 tarxetas de alimentos para as familias de escolares co comedor subvencionado ao 100%\nO Concello de Carballo iniciou esta semana o reparto de 32.000 máscaras cirúrxicas homologadas en todos os fogares para asegurar que a veciñanza ten unha á súa disposición no caso de verse obrigada a acudir a un lugar no que non sexa posible respectar as distancias de seguridade sanitarias con outras persoas. O uso de máscaras está recomendado neses casos polo Ministerio de Sanidade.\nDa distribución, que se fará porta a porta, encargarase persoal de Protección Civil e a Brigada de Obras, principalmente, co apoio de voluntariado doutros departamentos municipais. En cada vivenda entregarase unha bolsa de plástico con dúas máscaras.\nProtección Civil tamén entregará a partir do luns a domicilio un total de 288 tarxetas do Concello de Carballo para compra de alimentos ás familias que teñen o servizo de comedor escolar subvencionado ao 100% para os seus fillos e fillas. As solicitudes recibidas polo departamento de Igualdade e Benestar corresponden a un total de 395 nenos e nenas.\nArtigo anteriorOs principais colectivos da lingua galega piden que o 2021 sexa tamén Ano Carvalho Calero\nSeguinte artigoO encontro ‘Crise de coidados no fogar. Sostendo a vida na primeira liña’ terá lugar hoxe ás 18 horas


IGVS - Persoas beneficiarias\nEstás en ... Inicio » Actuamos » Compra » Vivendas de Promoción Pública Nova » Modalidades de acceso, beneficiarios/as, procedemento de adxudicación e prezo » Persoas beneficiarias\nSegundo o artigo 63 da Lei 8/2012, do 29 de xuño, de vivenda de Galicia, poderán acceder a unha VPP as persoas que, carecendo dunha vivenda en propiedade cumpran os requisitos que regulamentariamente se establezan. Mentres a dita lei non sexa desenvolvida, estarase ao disposto nos artigos 10 e 11 do Decreto 253/2007, do 13 de decembro, de réxime xurídico do solo e das edificacións promovidas polo Instituto Galego da Vivenda e Solo:\nPersoas físicas, nacionais ou estranxeiras, maiores de idade e con capacidade de obrar que, como titulares dunha unidade familiar, reúnan os seguintes requisitos :\nAtoparse inscritas no Rexistro Único de Demandantes de Vivenda da Comunidade Autónoma de Galicia.\nAcreditar os ingresos ponderados anuais totais que sinala a normativa para cada tipo de vivendas.\nCarecer, ou ter perdido o uso, calquera membro da unidade familiar ou de convivencia doutra vivenda en propiedade , salvo que resulte inadecuada ou insuficiente para as necesidades da unidade familiar ou de convivencia.\nPersoas galegas que residan fóra de Galicia e que desexen retornar ou as que xa retornasen que reúnan os seguintes requisitos :\nAcreditar os ingresos ponderados anuais totais que sinala a normativa para cada tipo de vivenda (a súa elección poderán optar polo indicador público de rendas de efectos múltiples vixente en España ou no seu país de residencia).\nAcreditar residir ou haber residido fóra de Galicia por tempo non inferior a 5 anos.\nExisten unha serie de excepcións ao cumprimento destes requisitos que se poden atopar nos artigos 63 e 64 da Lei 8/2012 e nos artigos 10 e 11 do Decreto 253/2007 (nota: artículo 10.I.3 parcialmente derogado).\nArtigos 63 e 64 da Lei 8/2012\nArtigos 10 e 11 do Decreto 253/2007


BÚSCASE MOZO GUAPO PARA “PADRE CASARES” | Academia Galega do Audiovisual\nBÚSCASE MOZO GUAPO PARA “PADRE CASARES”\n“Padre Casares” busca un home guapo para un papel moi especial na décima tempada da serie. Non é necesaria experiencia ante as cámaras. As probas terán lugar o próximo luns, 26 de setembro, nas instalacións da produtora, Voz Audiovisual, en A Coruña (c/ Gambrinus, 97, Polígono de A Grela). O horario é de 10 a 14 horas, e non fai falla chamar antes para pedir cita.\nOs candidatos deben ter entre 25 e 38 anos, pero non é necesaria experiencia previa, pois se trata dunha figuración. Valorarase, sen embargo, que teña unha boa condición física.\nPara aqueles que non poidan acudir ás probas e queiran participar no cásting, poden enviar a lo menos 3 fotografías de cara e corpo enteiro, acompañadas dos seus datos persoais e experiencia á dirección de correo electrónico: ana.fontan@vozaudiovisual.com


As Illas Cíes viaxarán por todo o mundo grazas ao novo selo acuñado por Correos que se presentou esta mañá en Vigo no marco da XIX Exposición Galaico-portuguesa de Filatelia, que acolle ata o 6 de outubro a Casa das Artes. O Grupo Filatélico de Vigo e a Federación Galega de Sociedades Filatélicas decidiron sumarse así aos actos culturais que se realizan para promocionar a candidatura das Illas Cíes a Patrimonio da Humanidade. "É un orgullo para nós apoiar esta candidatura e animamos a todos os cidadáns a sumarse a ela", afirmou Juan Manuel Serrano, presidente da Sociedade Estatal de Correos.\nCaballero encomiou o labor de Correos na "vertebración das nacións" e polo seu gran contido social. Agradeceu ademais a Serrano "a gran sensibilidade que demostrou desde o principio no noso obxectivo de preservar as illas Cíes. En Vigo protexemos o medio ambiente; queremos que as Cíes sexan Patrimonio da Humanidade para que dentro de 2.000 anos consérvense nas mesmas condicións que agora".\nO alcalde lembrou que este obxectivo segue tendo "a oposición da Xunta, que en lugar de navegar connosco téntanos botar abaixo os proxectos, pero xa estamos afeitos". Ademais do selo coa imaxe de Cíes e o logotipo da candidatura, a Sociedade Estatal de Correos realizou un mataselos especial e unha tarxeta postal prefranqueada.


SCOTT DISICK E SOFIA RICHIE BUSCAN ACOLLEDOR NO SEU PRIMEIRO EVENTO COMO UNHA PARELLA - PERSIÓN - 2019\nScott Disick e Sofia Richie buscan acolledor no seu primeiro evento como unha parella\nClub Das Mulleres Da Moda persión 2019 Scott Disick e Sofia Richie buscan acolledor no seu primeiro evento como unha parella\nSofia Richie eligió este plan familiar con Scott Disick en lugar de Coachella (Marzo 2019).\nScott Disick e Sofia Richie seguiron quentando desde que fixeron a súa relación oficial de Instagram en outubro. E esta semana, a parella levou as cousas un paso adiante asistindo ao seu primeiro gran evento como parella.\nPasando o sábado a fiesta de Art Basel no Hotel Confidante de Miami Beach, o dúo foi coordinado en roupa elegantes e negras, con Richie de 19 anos que optou por un mini-vestido manga longa e Disick en pantalóns negros de 34 anos, unha camisa a medida (que decidiu deixar a media botóns), e os holgazanes.\nSegundo os informes, os dous mantivéronse preto durante a noite e non eran tímidos por mostrar afectos. No interior do evento, todos eran sorrisos mentres charlaban co fundador DuJour, o fundador Jason Binn (a quen Richie seguramente coñeceu cando apareceu na portada do número da revista de novembro de 2017).\nDisick e Richie fixeron titulares dende que empezaron a saír hai varios meses, pero calquera crítica sobre a súa diferenza de idade ou a súa situación con Kourtney Kardashian, a nai dos seus tres fillos, non lles impediu gozar do seu tempo xuntos.\nOs dous foron vistos en viaxes a Italia e Cabo San Lucas, México, entre outros lugares e, aínda que non falaron moito sobre a súa relación, nos deron moitas miradas do seu sol, super aventuras de luxo a través de historias de Instagram.\n¿Que pensas sobre o primeiro evento de Scott Disick e Sofia Richie? Avísanos@feminineclub!


27 Xuño 2011 – Festival Internacional do Mundo Celta de Ortigueira\nDía: 27 Xuño 2011\nMañá será a presentación oficial da nova edición do Festival\nOn 27 Xuño 2011 27 Xuño 2011 By María Quintianaen Novas,Quentando motores...Deixar un comentario\nXa está pechado o cartel do XXVII Festival do Mundo Celta. Mañá, ás 12 do mediodía, terá lugar a presentación oficial desta nova edición. O Telecentro de Ortigueira será o lugar elixido para dar a coñecer as novas das que os festivaleiros poderán disfrutar este ano. Ademais, dita presentación poderá seguirse dende as aulas Cemit de Santiago, A Coruña, Vilagarcía de Arousa e Castro Caldelas.\nNo referente aos grupos participantes, cabe destar que este ano volven ao escenario de Estrella Galicia os grupos galegos Berrogüeto e Luar na Lubre. Para o primeiro será a cuarta vez que formen parte do Festival (xa estiveron no ano 1998, 2002 e 2006), pero este ano non podían faltar. Logo de gravar o seu novo disco, Kosmogonías, chegan a Ortigueira para presentar ese traballo co que xa conseguiron o Premio da Música á mellor canción por “Alalá da noite”. Pola súa banda, para Luar na Lubre será a terceira vez que actúe en Ortigueira (formaron parte do cartel nos anos 2001 e 2005) e chegan, coma Berrogüeto, para presentar o seu novo disco, Solsticio.\nPolo demais, son todo novidades para Ortigueira, agás o grupo galego The Crass, gañadores da pasada edición do Proxecto Runas, e a Escola de Gaitas de Ortigueira que volverá a ser a encargada de abrir a música da noite do venres.\nE, polo de agora, nada máis. Seguimos pendentes de calquera nova que xurda estes días. Ídevos preparando porque a nova edición do Festival xa está aí.


Asociación Sarela | “Visións sobre o dano cerebral adquirido no cinema”\n'Visións sobre o dano cerebral adquirido no cinema' é unha aproximación fílmica ao tratamento da inclusión e da discapacidade do cine. Seis sesións, dúas cidades e tres películas nas que se aborda, desde diferentes puntos de vista, o dano cerebral adquirido.\nTodas as proxeccións comezan co pase dun vídeo elaborado por FEGADACE e o ilustrador Miguel Gallardo, 'O mundo púxose ao revés', e rematan cunha sesión de debate sobre a relación entre a película e o tratamento que fai da discapacidade.\nEste proxecto conta co apoio da Deputación da Coruña e coa colaboración de Afundación. Ademais, profesionais de ADACECO e Sarela van moderar as sesións de debate e resolver calquera dúbida sobre o tratamento do dano cerebral nas tres películas seleccionadas:\n31/10/2019 ás 19:00\n16/10/2019 ás 19:00\n23/10/2019 ás 19:00\nProxeccións ao inicio de todas as sesións.\nTexto da noticia: web de Fegadace\nPrograma ciclo Visións do dano cerebral no cinema


Democracia en Cataluña, si ou non - Faro de Vigo\nDemocracia en Cataluña, si ou non\ndozón 12.09.2017 | 04:29\nQue problema hai en que o pobo catalán vote non ou si a emancipación da patria de Madrid para ser un pobo soberano e libre en pleno dereito internacional asinado polo Reino de España? Se existe democracia non se debería impedir que as persoas decidan libremente. Se se bloquea este proceso lexítimo, verase que o dereito internacional está sendo violado gravemente polo goberno de España.\nA min non me preocupa que o pobo catalán sexa soberano, si me preocuparían as consecuencias das evolutivas accións, cada vez máis agresivas e de autoridade desproporcionada que empregaría o Estado contra esta situación. Onde están as vías democráticas?, onde están os cauces políticos para confrontar ideas? Non me gusta a radicalización do Estado de enxendrar medo na sociedade a un proceso democrático. Se esta é a vía que se emprega é porque non hai razóns de peso político para colaborar na resolución pacífica do proceso.


Palabra de... Chiqui: "A importancia do vestiario" - Futbolinlugo\nComo todos sabemos existen moitas diferenzas entre o ‘noso’ fútbol e o mundo do fútbol profesional. Nos tempos que corren cada vez son máis evidentes e acrecentadas debido a gran profesionalización do fútbol e do deporte en xeral. Onde desde moi cativo, adéstrante para mellorar e conseguir chegar a cumprir ese soño casi inalcanzable de ‘vivir do fútbol’.\nA pesar destas diferenzas, tamén hai algunha semellanza, que quizais poden pasar desapercibidas. Pero que á hora de conseguir os obxectivos de cada clube son fundamentais. É igual se o obxectivo é gañar títulos, conseguir un ascenso, evitar o descenso ou simplemente desfrutar practicando o deporte que máis che gusta en compaña dos teus amigos ou compañeiros. Esta semellanza chámase vestiario.\nO vestiario é ese lugar onde a maioría de nós pasamos moito frío desde novembro ata abril ou maio. Con sorte tes catro duchas que botan auga quente, unha percha para deixar a roupa e un banco para cambiarte. Pero tamén é un lugar de aprendizaxe, onde convives con xente veterana que, ademais de corrixirte e facer que mellores, tamén che dan leccións de vida (que importantes son nos equipos!). É un lugar onde aprendes a facerte forte fronte ás ‘adversidades’. Un lugar de desconexión, un lugar para desfrutar. E, en definitiva, é o lugar onde coñeces a compañeiros incribles, xogadores que admiras, pero sobre todo persoas que, sen dúbida, son o maior trofeo que recibiremos cando decidamos deixalo. Persoas que podemos chamar amigos e que coñecemos grazas a ‘perder o tempo’ xogando ao fútbol. Bendita perda de tempo!\nMartín Longarela ‘Chiqui’. Romántico do fútbol e xogador da Residencia


Axuda GAIN Industrias do futuro 4.0\nO obxecto destas bases é a concesión de axudas dentro do Programa Industria do Futuro 4.0 que fomentan a inversión privada para a financiación da innovación a través do apoio a grandes proxectos empresariais de I+D+i centrados no desenvolvemento de tecnoloxías industriais chave para conseguir un modelo produtivo innovador.\nA axuda divídese en dúas modalidades de participación: individual ou en cooperación. Os beneficiarios das axudas poderán ser empresas industriais galegas, PEMES ou grandes empresas, agrupacións de empresas e organismos de investigación/difusión galegos (só en proxectos de colaboración). Aos proxectos individuais de I+D poderán ter acceso tanto PEMES como grandes empresas, pero no caso de proxectos individuais en materia de organización e procesos só poderán participar PEMES.\nCaracterísticas dos proxectos:\nOs proxectos deberán ter un presuposto subvencionable mínimo de 2 millóns de euros e máximo de 10 millóns. No caso dos proxectos de cooperación, o presuposto do organismo de investigación e difusión non poderá ser inferior ao 15% do custo total subvencionable do proxecto. Se son proxectos en materia de organización e solicitados por grandes empresas, será obrigatoria a colaboración con unha ou varias PEMES, que deberán asumir, como mínimo, o 30% dos custos subvencionables totais do proxecto en cooperación.\nA participación mínima de cada unha das empresas participantes deberá ser do 10% do custo total subvencionable.\nCustos directos: persoal, equipamento e material instrumental de nova adquisición, materias e subministros, adquisición de patentes, servizos tecnolóxicos externos, subcontratacións e informes de auditor.\nCustos indirectos: 10% dos custos de persoal imputados ás actividades de investigación do proxecto.\nA duración mínima dos proxectos será de tres anualidades e a máxima extenderase ata o 30 de xuño do 2022.\nO primeiro prazo remata o 9 de marzo do 2019, o segundo prazo rematará o 31 de xullo do 2019.